Document ID: 32011R0360

РЕГЛАМЕНТ ЗА ИЗПЪЛНЕНИЕ (ЕС) № 360/2011 НА СЪВЕТА
от 12 април 2011 година
за прилагане на член 16, параграфи 1 и 2 от Регламент (ЕС) № 204/2011 относно ограничителни мерки с оглед на положението в Либия
СЪВЕТЪТ НА ЕВРОПЕЙСКИЯ СЪЮЗ,
като взе предвид Регламент (ЕС) № 204/2011 на Съвета от 2 март 2011 г. относно ограничителни мерки с оглед на положението в Либия (1), и по-специално член 16, параграфи 1 и 2 от него,
като има предвид, че:
(1)
На 2 март 2011 г. Съветът прие Регламент (ЕС) № 204/2011 относно ограничителни мерки с оглед на положението в Либия.
(2)
Предвид на сериозната обстановка в Либия в списъка на подлежащите на ограничителни мерки лица и образувания, който се съдържа в приложение III към Регламент (ЕС) № 204/2011, следва да бъдат добавени лица и образувания.
(3)
Освен това едно лице следва да бъде извадено от списъка в приложение III и информацията относно някои лица и образувания, включени в списъците в приложения II и III към посочения регламент, следва да бъде актуализирана,
ПРИЕ НАСТОЯЩИЯ РЕГЛАМЕНТ:
Член 1
Приложения II и III към Регламент (ЕС) № 204/2011 се заменят съответно с текста на приложения I и II към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 12 април 2011 година.

Labels: 18
5
11